**TABUĽKA ZHODY**

**návrhu právneho predpisu s právom Európskej únie**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair (prepracované znenie) (Ú. v. EÚ L 132, 21.5.2016). | | | 1. zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len “404/2011”) 2. návrh zákona o výskume, vývoji a inováciách a o zmene a doplnení niektorých zákonov (ďalej len “návrh zákona”) | | | | | | |
| 1 | 2 | 3 | 4 | 5 | 6 | 7 | 8 | 9 | 10 |
| Článok  (Č, O, V, P) | Text | Spôsob transpozície | Číslo | Článok  (Č, §, O,V, P) | Text | Zhoda | Poznámky | Identifikáciagoldplatingu | Identifikácia oblasti goldplatingu a vyjadrenie k opodstatnenosti goldplatingu\* |
| Č:3, O:1  Č:3,  O:2  Č:10, O:1 | „štátny príslušník tretej krajiny“ je osoba, ktorá nie je občanom Únie v zmysle článku 20 ods. 1 ZFEÚ;  „výskumný pracovník“ je štátny príslušník tretej krajiny, ktorý má doktorandský titul alebo primeranú vysokoškolskú kvalifikáciu, ktorá umožňuje prístup tohto štátneho príslušníka tretej krajiny k doktorandským programom, vybraný výskumnou organizáciou a prijatý na územie členského štátu na vykonávanie výskumného projektu, na ktorý sa spravidla vyžaduje takáto kvalifikácia;  Výskumná organizácia, ktorá má záujem byť hostiteľom štátneho príslušníka tretej krajiny na účely výskumu, s ním podpíše dohodu o hosťovaní. Členské štáty môžu stanoviť, že zmluvy, ktoré obsahujú prvky uvedené v odseku 2 a prípadne v odseku 3, sa na účely tejto smernice považujú za rovnocenné s dohodami o hosťovaní. | N | návrh  zákona | Čl. I  § 2  O:4  Čl. I  § 66  O:1 | (4) Štátnym príslušníkom tretej krajiny je každý, kto nie je štátnym občanom Slovenskej republiky ani občanom Únie; štátnym príslušníkom tretej krajiny sa rozumie aj osoba bez štátnej príslušnosti.  (1) Dohodou o hosťovaní sa **štátny príslušník tretej krajiny,78**) ktorý nie je vyslaný výskumnou organizáciou členského štátu Európskej únie79) (ďalej len „členský štát“), zaväzuje uskutočňovať výskum a vývoj v rámci projektu zameraného na výskum a vývoj a organizácia uskutočňujúca výskum a vývoj, ktorá má povolenie prijímať štátnych príslušníkov tretích krajín na účely výskumu a vývoja (ďalej len „prijímajúca organizácia“), sa zaväzuje byť hostiteľom štátneho príslušníka tretej krajiny na účely výskumu a vývoja.  Poznámka pod čiarou k odseku 78) znie: “§ 2 ods. 4 zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov.  Poznámka pod čiarou k odseku 79) znie: § 2 ods. 1 písm. c) zákona č. 404/2011 Z. z. v znení neskorších predpisov. | Ú | Zmena pojmu “*cudzinec, ktorý nie je občanom členského štátu*” na pojem “*štátny príslušník tretej krajiny*” ďalej platí aj pre zvyšok textu, t.j. okrem odseku 1 taktiež O: 2, 3, 4, 5, 6, 7, 8, 9, 11  Pojem “*štátny príslušník tretej krajiny*” je použitý vo význame definovanom v § 2 ods. 4 zákona č. 404/2011 Z. z., ktorý je v súlade so smernicou. | GP – N |  |
| Č:9, O:1  Č:9, O:2 | Členské štáty sa môžu rozhodnúť stanoviť postup schvaľovania pre verejné a/alebo súkromné výskumné organizácie, ktoré chcú byť hostiteľom výskumného pracovníka na základe prijímacieho postupu ustanoveného v tejto smernici.  Udeľovanie súhlasu výskumným organizáciám je v súlade s postupmi stanovenými vo vnútroštátnom práve alebo administratívnymi postupmi dotknutých členských štátov. Žiadosti o udelenie súhlasu podávajú výskumné organizácie v súlade s týmito postupmi a tieto žiadosti sú založené podľa potreby na ich úlohách vyplývajúcich z ich štatútu alebo podnikateľských cieľoch a na **dôkaze**, že vykonávajú výskum. | N | návrh zákona | Čl. I  § 66  O:7 | (7) Ministerstvo školstva vydáva na základe žiadosti organizácie uskutočňujúcej výskum a vývoj povolenie prijímať štátnych príslušníkov tretej krajiny na účely výskumu a vývoja, ak  a) **je zapísaná v registri organizácií uskutočňujúcich výskum a vývoj podľa § 73,**  b) predloží **čestné** vyhlásenie, že uzatvorí dohodu o hosťovaní so štátnym príslušníkom tretej krajiny a  c) predloží **čestné vyhlásenie, že disponuje** prostriedkami na plnenie dohôd o hosťovaní. | Ú | Dôvodom navrhnutých zmien je potreba zjednodušovania a zautomatizovania procesu vydávania povolenia prijímať cudzincov na účely výskumu a vývoja. | GP – N |  |
| Č:9, O:2 | Udeľovanie súhlasu výskumným organizáciám je v súlade s postupmi stanovenými vo vnútroštátnom práve alebo administratívnymi postupmi dotknutých členských štátov. Žiadosti o udelenie súhlasu podávajú výskumné organizácie v súlade s týmito postupmi a tieto žiadosti sú založené podľa potreby na ich úlohách vyplývajúcich z ich štatútu alebo podnikateľských cieľoch a na dôkaze, že vykonávajú výskum.  Súhlas sa udeľuje výskumnej organizácii na obdobie **najmenej piatich rokov**. Vo výnimočných prípadoch môžu členské štáty udeliť súhlas na kratšie obdobie. | N | návrh zákona | Čl. I  § 66  O:8 | (8) Povolenie prijímať štátnych príslušníkov tretej krajiny platí **sedem** rokov od jeho vydania. Povolenie prijímať štátnych príslušníkov tretej krajiny je možné prijímajúcej organizácii vydať aj opakovane, pričom jeho vydanie je viazané na splnenie podmienok uvedených v odseku 7. Žiadateľ o povolenie v tomto prípade prikladá k žiadosti dokumentáciu v primeranom rozsahu. | Ú | Navrhuje sa predĺžiť platnosť povolenia podľa § 8 z 5 na 7 rokov a to z dôvodu zníženia byrokratickej záťaže | GP – A  b) navýšenie požiadaviek | Oblasť s pozitívnym vplyvom na podnikateľské prostredie. |
| Č:9,  O3  Č:33 | Členský štát môže okrem iných opatrení zamietnuť obnovenie súhlasu výskumnej organizácii alebo rozhodnúť o jeho odňatí výskumnej organizácii:  a) ak výskumná organizácia viac nespĺňa ustanovenia odseku 2 tohto článku, článku 8 ods. 2 alebo článku 10 ods. 7;  b) ak sa súhlas získal podvodom alebo  c) ak výskumná organizácia podpísala dohodu o hosťovaní so štátnym príslušníkom tretej krajiny podvodným alebo nedbanlivým spôsobom.  Ak sa žiadosť o obnovenie zamietla alebo ak sa súhlas odňal, príslušná organizácia môže dostať zákaz opätovne žiadať o udelenie súhlasu na obdobie až piatich rokov od dátumu uverejnenia rozhodnutia o neobnovení alebo o odňatí.  Členské štáty môžu stanoviť sankcie proti hostiteľským subjektom alebo v prípadoch, na ktoré sa vzťahuje článok 24, voči zamestnávateľom, ktorí si nesplnili povinnosti podľa tejto smernice. Uvedené sankcie musia byť účinné, primerané a odrádzajúce. | N | návrh zákona | Čl. I  § 66  O:9  O:10 | (9) Ministerstvo školstva odníme prijímajúcej organizácii povolenie prijímať štátnych príslušníkov tretej krajiny na účely výskumu a vývoja, ak prijímajúca organizácia   a) prestala spĺňať podmienky na vydanie povolenia podľa odseku 7,  **b)** **uviedla v žiadosti podľa odseku 7 nepravdivé údaje,**  **c) uzavrela dohodu o hosťovaní podvodným alebo nedbanlivým spôsobom.**  (10) Ministerstvo školstva o odňatí povolenia podľa odseku 9 informuje do troch pracovných dní ministerstvo vnútra. | Ú | Upravujú sa dôvody odňatia podľa § 9 v súlade so smernicou Európskeho parlamentu a Rady (EÚ) 2016/801 | GP – A  b) navýšenie požiadaviek | Oblasť s vplyvom na úlohy orgánov verejnej správy.  Oblasť so sociálnymi vplyvmi – rovnako ako vyššie. |
| Č:10, O:6 | Výskumné organizácie bezodkladne informujú príslušný orgán dotknutého členského štátu o každej udalosti, ktorá by mohla zabrániť vykonávaniu dohody o hosťovaní. | N | návrh zákona | Čl. I  § 66  O:4 | (4) Prijímajúca organizácia je povinná bezodkladne, **najneskôr však do desiatich dní,** informovať **ministerstvo vnútra** a ministerstvo školstva o  **a) skutočnosti, ktorá by mohla zabrániť plneniu záväzkov podľa dohody o hosťovaní,**  **b) predčasnom ukončení dohody o hosťovaní štátneho príslušníka tretej krajiny, ktorému bol udelený prechodný pobyt podľa osobitného predpisu.83)**  Poznámka pod čiarou k odkazu 83) znie: “§ 26 ods. 1 zákona č. 404/2011 Z. z. v znení neskorších predpisov. | Ú | Precizuje sa lehota pre informačnú povinnosť podľa odseku 4 na 10 dní a dopĺňa sa povinnosť informovať o predčasnom ukončení dohody o hosťovaní. Popri MŠVVaM SR sa ako subjekt, ktorému majú byť informácie zaslané, dopĺňa aj MV SR z dôvodu zastrešenia agendy prechodného pobytu. | GP – N |  |

\*Vyjadrenie k opodstatnenosti goldplatingu a jeho odôvodnenie:

Zákon netransponuje žiadnu novú právnu úpravu EÚ do právneho poriadku Slovenskej republiky. Jedinou dotknutou právnou úpravou je znovu transponovaná Smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair, ktorá bola prvýkrát transponovaná do právneho poriadku Slovenskej republiky v rámci § 26b zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Uvedená smernica poskytovala určitú voľnosť pri nastavovaní podmienok členských štátov EÚ pre legislatívou ovplyvnené osoby. Do § 66 návrhu zákona sa preberá znenie § 26b v mierne upravenej podobe, do určitej miery znižujúcej doterajšiu úroveň goldplatingu. Prenos smernice čiastočne ovplyvňuje podnikateľské prostredie (súkromné organizácie uskutočňujúce výskum a vývoj) a úlohy orgánov verejnej správy, má aj mierne sociálne vplyvy (na zamestnávanie štátnych príslušníkov tretej krajiny na účely výskumu a vývoja), avšak tieto vplyvy sú nekvantifikovateľné.

V nasledujúcej časti uvádzame vyjadrenia k opodstatnenosti goldplatingu v jednotlivých článkoch:

**Č:9, O:2 smernice a Čl. I, § 66, O:8 návrhu zákona**

V čl. 9 ods. 2 smernice sa výrazom „na obdobie najmenej piatich rokov“ stanovuje minimálna požiadavka na dĺžku platnosti súhlasu s prijímaním výskumných pracovníkov z tretích krajín, ktorý udeľuje členský štát výskumným organizáciám. Stanovením dolnej hranice platnosti udeleného súhlasu smernica umožňuje členským štátom rozhodnúť o udeľovaní súhlasu nad rámec ňou určenej minimálnej požiadavky, tzn. na dlhšie obdobie ako päť rokov. Navrhované zakotvenie dlhšej platnosti udeleného súhlasu (t.j. na obdobie sedem rokov) v právnom poriadku Slovenskej republiky nepredstavuje prísnejšiu právnu úpravu, hoci ide nad rámec minimálnej požiadavky smernice. Navrhovaná právna úprava predstavuje pozitívny goldplating.

Identifikovaný goldplating má pozitívny vplyv na podnikateľské prostredie vzhľadom na to, že takáto úprava zníži administratívnu záťaž a zjednoduší mobilitu výskumných pracovníkov, ktorí sú štátnymi príslušníkmi tretích krajín, čo sa súčasne môže prejaviť v zvýšení konkurencieschopnosti organizácií uskutočňujúcich výskum a vývoj v Slovenskej republike.

**Č:9, O:3 smernice a Čl. I, § 66, O:9 a O:10 návrhu zákona**

Prispôsobenie slovenským podmienkam v súlade so smernicou. Smernica umožňuje členskému štátu precizovať podmienky podľa vlastných potrieb, pričom v našom prípade ide o úpravu mechanizmu informovania ministerstva vnútra o odňatí povolenia zo strany ministerstva školstva.