**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:**

Úrad podpredsedu vlády Slovenskej republiky pre Plán obnovy a znalostnú ekonomiku a Ministerstvo školstva, výskumu, vývoja a mládeže Slovenskej republiky.

1. **Názov návrhu zákona:**

Návrh zákona o výskume, vývoji a inováciách a o zmene a doplnení niektorých zákonov.

1. **Predmet návrhu zákona:**
2. je upravený v primárnom práve Európskej únie

* čl. 107 až 109 Zmluvy o fungovaní Európskej únie (Konsolidované znenie) (Ú. v. EÚ C 202, 7.6.2016) v platnom znení,

1. je upravený v sekundárnom práve Európskej únie

* nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187 26. 6. 2014) v platnom znení, gestor: PMÚ SR, MH SR, MPRV SR, MPSVR SR, MŠVVM SR, MŽP SR, MDV SR, MK SR,
* nariadenie Komisie (EÚ) 2023/2831 o uplatňovaní článkov 107 a 108 Zmluvy o fungovaní Európskej únie na pomoc de minimis, gestor: PMÚ SR,
* smernica Európskeho parlamentu a Rady (EÚ) č. 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair (prepracované znenie) (Ú. v. EÚ L 132, 21.5.2016) v platnom znení, gestor: MV SR,
* smernica Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Mimoriadne vydanie Ú. v. EÚ, kap. 5/zv. 3; Ú. v. ES L 175, 10. 7. 1999), gestor: MPSVR SR,

1. je upravený v judikatúre Súdneho dvora Európskej únie

* v rozsudkoch ESD v spojených veciach C-378/2007 až C-380/2007 (Kiriaki Angelidaki a iní verzus Organismos Nomarchiakis Autodioikisis Rethymnis (C-378/07), Charikleia Giannoudi proti Dimos Geropotamou (C-379/07) a Georgios Karabousanos a Sofoklis Michopoulos proti Dimos Geropotamou (C-380/07):

*Smernica Rady 1999/70/ES - Doložka 5 a 8 rámcovej dohody o práci na dobu určitú - Opätovne uzatvárané pracovné zmluvy na dobu určitú vo verejnom sektore - Prvá alebo jediná zmluva - Opätovne uzatvárané zmluvy - Rovnocenné zákonné opatrenie - Zníženie všeobecnej úrovne ochrany pracovníkov - Opatrenia zamerané na predchádzanie zneužitiam - Sankcie - Absolútny zákaz zmeniť pracovné zmluvy na dobu určitú na pracovné zmluvy na dobu neurčitú vo verejnom sektore - Dôsledky nesprávneho prebratia smernice - Konformný výklad. Správy Európskeho súdu 2009 Strana I-03071.*

1. **Záväzky Slovenskej republiky vo vzťahu k Európskej únii:**
2. lehota na prebratie

* smernice (EÚ) 2016/801 – bola stanovená najneskôr do 23. mája 2018 a lehota na prebratie zmeny čl. 2 ods. 2 tejto smernice bola stanovená do 18. novembra 2023,
* smernice Rady 1999/70/ES – bola do 1. máj 2004,

1. proti Slovenskej republike nebolo začaté konanie v rámci „EÚ Pilot“, ani nebol začatý postup EK ako aj nebolo začaté konanie Súdneho dvora EÚ proti SR podľa čl. 258 až 260 Zmluvy o fungovaní Európskej únie.
2. uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav:
3. smernica Európskeho parlamentu a Rady (EÚ) 2016/801 z 11. mája 2016 bola prebratá do

* zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov,
* zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov,
* zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
* zákona č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v znení neskorších predpisov,
* zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov,
* zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov.

1. smernica Rady 1999/70/ES z 28. júna 1999 bola prebratá do

* Zákonníka práce,
* zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.

1. **Návrh zákona je zlučiteľný s právom Európskej únie:**
2. úplne.