*(návrh)*

# VYHLÁŠKA

# Ministerstva školstva, výskumu, vývoja a mládeže Slovenskej republiky

# o podrobnostiach o štruktúre, postupe a lehotách na poskytovanie informácií a o prevádzkovaní informačného systému ministerstva o výskume a vývoji a centrálneho informačného portálu

Ministerstvo školstva, výskumu, vývoja a mládeže Slovenskej republiky (ďalej len „ministerstvo“) podľa § 72 ods. 6 zákona č. ...... /2025 Z. z. o výskume, vývoji a inováciách (ďalej len „zákon“) ustanovuje:

### § 1

### Základné ustanovenia

1. Táto vyhláška upravuje podrobnosti
2. štruktúre poskytovaných informácií v oblasti výskumu a vývoja,
3. postupe pri poskytovaní informácií v oblasti výskumu a vývoja,
4. lehotách na poskytovanie informácií v oblasti výskumu a vývoja,
5. prevádzkovaní informačného systému ministerstva o výskume a vývoji (ďalej len „SK CRIS“) a centrálneho informačného portálu (ďalej len „informačný portál“) na informačné zabezpečenie výskumu a vývoja, tvoriacich informačnú sústavu.
6. Táto vyhláška sa vzťahuje
7. na správcu informačného systému ministerstva o výskume a vývoji a  centrálneho informačného portálu, ktorým je ministerstvo,
8. na prevádzkovateľa informačného systému ministerstva o výskume a vývoji a  centrálneho informačného portálu, ktorým je Centrum vedecko-technických informácií Slovenskej republiky (ďalej len „CVTI SR“)
9. na poskytovateľa účelovej podpory,
10. na právnickú osobu alebo fyzickú osobu – podnikateľa podľa § 7 zákona.
11. Informačnú sústavu tvorí:
12. SK CRIS,
13. informačný portál.
14. SK CRIS tvoria nasledovné moduly informácií a registre:
15. modul odborníkov výskumu a vývoja,
16. modul projektov,
17. modul výsledkov výskumu a vývoja,
18. register organizácií uskutočňujúcich výskum a vývoj,
19. register infraštruktúry výskumu, vývoja a inovácií,
20. modul ďalších informácií.
21. Informačný portál tvoria tri časti zamerané na:
22. informácie pre poskytovateľov a právnické osoby alebo fyzické osoby – podnikateľov podľa § 7 zákona,
23. poskytovanie služieb a informácií na ďalšie špecifikované štatistické potreby a analýzy.

### § 2

### Prevádzka SK CRIS a informačného portálu

Prevádzku SK CRIS a informačného portálu tvorí najmä

1. vytváranie koncepcie rozvoja SK CRIS a informačného portálu,
2. zabezpečovanie kvality a stabilnej udržateľnosti SK CRIS a informačného portálu, efektívnosti a adekvátnosti využitia získaných informácií,
3. prevádzkovanie SK CRIS a softvérovej a hardvérovej podpory,
4. pravidelná aktualizácia informácií a ich sprístupňovanie prostredníctvom informačného portálu,
5. úpravy dimenzií a výkonu SK CRIS a informačného portálu,
6. parciálne úpravy SK CRIS a informačného portálu, ktoré vyžadujú operatívne riešenie,
7. zabezpečovanie ochrany SK CRIS a informácií v ňom spracúvaných,
8. zabezpečovanie odstraňovania technických nedostatkov pri poskytovaní informácií v súčinnosti s poskytovateľmi informácií,
9. zabezpečovanie archivovania všetkých doručených informácií, ich zmien a udržiavania odkazov na plné znenia informácií archivovaných v iných informačných systémoch.

### § 3

### Usporiadanie SK CRIS

1. Informácie podľa § 72 ods. 6 zákona sú usporiadané v moduloch informácií a v registroch, ktoré spravuje správca informačného systému v záujme dosiahnutia účelného a efektívneho použitia poskytnutých finančných prostriedkov pre posudzovanie hodnotenia kvality vykonávaného výskumu a efektívnosti použitia na výskum a vývoj poskytnutých finančných prostriedkov.
2. Modul informácií je obsahovo vymedzená oblasť informačného systému, v rámci ktorej sa získavajú, spracúvajú a poskytujú informácie o výskume a vývoji.
3. Moduly a registre informačného systému sú obsahovo samostatné jednotky  čiastočne systémom preväzované.
4. Prístup k informáciám, ktoré do systému v rámci modulov informácií vloží poskytovateľ, právnická osoba alebo fyzická osoba – podnikateľ podľa § 7 zákona a správca informačného systému, má iba správca informačného systému.
5. SK CRIS sa člení najmä na
6. modul odborníkov výskumu a vývoja (ďalej len „modul odborníkov“), ktorý obsahuje register domácich odborníkov v oblasti vedy a techniky a ktorý sa využíva na výber odborníkov spolupracujúcich pri príprave a tvorbe koncepčných materiálov, na výber riešiteľov projektov, posudzovanie projektov riešených podľa zákona alebo aj pri posudzovaní projektov ostatných poskytovateľov,
7. modul projektov podľa § 72 ods. 6 písm. b) zákona (ďalej len „modul projektov“), ktorý sa využíva na registráciu projektov výskumu a vývoja financovaných zo štátneho rozpočtu podľa zákona a ďalších predpisov[[1]](#footnote-1)) a sledovania ich riešenia,
8. na modul výsledkov výskumu a vývoja podľa § § 72 ods. 6 písm. d) zákona (ďalej len „modul výsledkov riešenia úloh“), ktorý sa využíva na zverejnenie výsledkov riešenia úloh výskumu a vývoja,
9. register organizácií uskutočňujúcich výskum a vývoj (ďalej len „register organizácií“)
10. register infraštruktúry výskumu, vývoja a inovácií (ďalej len „register infraštruktúry“) podľa § 72 ods. 6 písm. f) zákona, ktorý sa využíva na zisťovanie a spracúvanie informácií o technickej a inštitucionálnej infraštruktúre právnickej osoby alebo fyzickej osoby – podnikateľa podľa § 7 zákona; vstupné informácie do modulu infraštruktúry spracúva právnická osoba alebo fyzická osoba – podnikateľ podľa § 7 zákona a predkladá ich ministerstvu prostredníctvom informačného portálu,
11. modul ďalších informácií

**§ 4**

**Modul odborníkov**

1. Návrh na zaradenie odborníka do modulu odborníkov podáva poskytovateľ alebo osoba uvedená v registri organizácií s písomným súhlasom navrhnutého odborníka. Súhlas sa podáva v elektronickej forme s elektronickým podpisom[[2]](#footnote-2)).
2. Odborník sa do systému zaraďuje na základe jeho súhlasu podľa odseku 1 aj v prípade, že pri projektoch podľa § § 72 ods. 6 písm. b) zákona je v rámci hodnotenia projektov uvedený odborník, ktorý zatiaľ nie je zaradený ako odborník v module odborníkov. Vyhlasovatelia výziev zasielajú informácie o takomto odborníkovi do 60 dní od zapojenia odborníka do činností súvisiacich s projektmi podľa § 72 ods. 6 písm. b) zákona.
3. Návrh sa podáva prostredníctvom informačného portálu do modulu odborníkov alebo po dohode so správcom informačného systému podľa odseku 2 aj konverziou informácií z iného informačného systému do informačného systému spravovaného správcom informačného systému cez integračné rozhranie alebo individuálne. Súčasťou návrhu je naskenovaný písomný individuálny súhlas odborníka s prekonvertovaním vlastných osobných informácií do informačného systému a s ich použitím v rámci modulu odborníkov zverejnenom na informačnom portáli alebo súhlas elektronickým podpisom2).
4. Správca informačného systému zaradí navrhnutého odborníka do modulu odborníkov do 30 dní od doručenia návrhu.
5. Správca informačného systému vyradí odborníka z modulu odborníkov na jeho vlastnú žiadosť alebo na návrh navrhovateľa podľa odseku 1, inak iba vtedy, ak
   1. odborník nepotvrdí záujem o predĺženie jeho registrácie v module do ustanoveného termínu, alebo
   2. odborník zomrel alebo bol vyhlásený za mŕtveho.

### § 5

**Modul projektov**

1. Poskytovateľ účelovej podpory poskytuje do informačného systému v rámci modulu projektov informácie o zaregistrovanom projekte. V rámci informačného portálu poskytovateľ aktualizuje informácie počas životného cyklu projektu.
2. Zaregistrovaný projekt v rámci výziev u poskytovateľa účelovej podpory do informačného systému poskytuje prostredníctvom informačného portálu do modulu projektov najneskôr do 24 hodín od jeho registrácie.
3. Poskytovateľ účelovej podpory poskytuje do informačného systému informáciu o úspešných projektoch prostredníctvom informačného portálu do modulu projektov, ktorého súčasťou je aj informácia o poskytnutých finančných prostriedkoch.
4. Informácie o projektoch v určenom formáte do informačného systému poskytovateľ účelovej podpory poskytuje do 14 dní odo dňa schválenia riešenia a poskytnutia finančných prostriedkov.
5. Informácie do modulu projektov poskytuje poskytovateľ po každej vecnej, časovej alebo finančnej zmene projektu alebo na základe vyžiadania správcu informačného systému v rozsahu a termínoch ako po ukončenom výberovom konaní projektov po ukončení výzvy. V rámci každoročnej aktualizácie v termíne do 30. apríla kalendárneho roka poskytovateľ poskytuje informácie o projekte, ktorý bol predchádzajúci rok riešený alebo ukončený. Aktualizácie poskytnutých informácií do informačného systému poskytovateľ vykonáva obdobným spôsobom, ako boli odoslané informácie o projekte v rámci registrácie alebo verejnej výzvy v rámci informačného portálu do informačného systému.
6. Projekt v rámci jeho životného cyklu je prostredníctvom informačného systému aktualizovaný vrátane informácií o jeho výsledkoch aj po dobu troch rokov od ukončenia jeho riešenia, a to tak, že do informačného systému v rámci každoročných aktualizácií do 30. apríla poskytovateľ poskytuje za rok predchádzajúci aktualizovanú záverečnú kartu projektu prostredníctvom informačného portálu do modulu projektov.

### § 6

**Modul výsledkov výskumu a vývoja**

Informácie o výsledkoch riešenia úloh výskumu a vývoja podľa § 72 ods. 6 písm. d) poskytovateľ doručuje správcovi informačného systému prostredníctvom informačného portálu do modulu výsledkov riešenia úloh obdobne ako pri projektoch v § 5 až do ich ukončenia vždy v nasledujúci rok do 30. apríla.

**§ 7**

### Register organizácií uskutočňujúcich výskum a vývoj

1. Právnická osoba alebo fyzická osoba – podnikateľ podľa § 7 písm. a) – e) zákona, ktorá vykonáva výskumnú a vývojovú činnosť, podáva správcovi SK CRIS žiadosť o zápis informácií o organizácii do Registra organizácií uskutočňujúcich výskum a vývoj,
2. Správca SK CRIS zverejňuje informácie o organizácii uskutočňujúcej výskum a vývoj po ich spracovaní a validovaní na SK CRIS,
3. Zmenu informácie o organizácii uskutočňujúcej výskum a vývoj zapisuje správca SKCRIS na základe požiadavky organizácie uskutočňujúcej výskum a vývoj,

### § 8

### Register infraštruktúry výskumu, vývoja a inovácií

1. Právnická osoba alebo fyzická osoba – podnikateľ, ktorá vykonáva výskumnú a vývojovú činnosť, poskytuje informácie o svojej infraštruktúre podľa § 12 a 74 zákona do modulu infraštruktúry informačného systému.
2. Osobe určenej na poskytovanie informácií podľa odseku 1 správca informačného systému najmenej 30 dní pred termínom poskytovania informácií oznámi termín elektronickou formou alebo písomnou formou.
3. Osoba podľa odsekov 1 a 2 poskytuje informácie prostredníctvom SK CRIS.
4. Správca SK CRIS zverejňuje informácie o stave infraštruktúry výskumu a vývoja po ich spracovaní a schválení správcom na informačnom portáli.

### § 9

**Modul ďalších informácií**

1. Poskytovateľ alebo právnická osoba alebo fyzická osoba – podnikateľ podľa § 7 zákona, ktorá vykonáva výskumnú a vývojovú činnosť, poskytuje informácie týkajúce sa výskumu a vývoja podľa § 72 ods. 6 písm. g) zákona v štruktúre, rozsahu, spôsobe, postupe a v lehotách, ktoré budú najmenej 30 dní vopred zverejnené na informačnom portáli a určeným poskytovateľom alebo právnickým osobám alebo fyzickým osobám – podnikateľom podľa § 7 zákona bude najmenej 60 dní pred termínom plnenia zaslané upozornenie elektronickou formou alebo písomnou formou.
2. Právnická osoba alebo fyzická osoba – podnikateľ uskutočňujúca výskum a vývoj každoročne do 30. apríla poskytuje do informačného systému v rámci modulu štatistického zisťovania informácie o svojom výskumno-vývojovom potenciáli za rok predchádzajúci. Každoročne aktualizovaný rozsah požadovaných informácií do modulu štatistického zisťovania sa určuje v súlade s medzinárodnými požiadavkami na štatistiku výskumu a vývoja a zverejňuje sa prostredníctvom správcu informačného systému na informačnom portáli každoročne do 31. januára
3. Poskytovateľ a právnická osoba alebo fyzická osoba – podnikateľ podľa § 4 ods. 4 a 5 zákona poskytujú informácie podľa odseku 1 a 2 prostredníctvom informačného portálu.
4. V module s ďalšími informáciami podľa § 72 ods. 6 písm. g) zákona sú evidované informácie najmä o
5. štatistickom zisťovaní,
6. informácie o výskumnom a vývojovom potenciáli právnických osôb alebo fyzických osôb – podnikateľov podľa v rámci štatistického zisťovania.
7. Správca informačného systému uverejňuje štatistické zisťovania za predchádzajúci rok po ich schválení na informačnom portáli do 31. decembra.

### § 10

### Prepojenie informačných systémov

(1) Informačné systémy poskytovateľov účelovej podpory sú prepojené s informačným systémom ministerstva a zabezpečujú vzájomnú výmenu informácií na účely efektívnej koordinácie a hodnotenia projektov ako aj na štatistické účely.

### § 11

### Účinnosť

Táto vyhláška nadobúda účinnosť dňom vyhlásenia.

minister

1. ) Napríklad zákon č. 231/1999 Z. z. o štátnej pomoci v znení neskorších predpisov, zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, zákon č. 133/2002 Z. z. o Slovenskej akadémii vied. [↑](#footnote-ref-1)
2. ) § 4 zákona č. 215/2002 Z. z. o elektronickom podpise a o zmene a doplnení niektorých zákonov. [↑](#footnote-ref-2)