*(návrh)*

**VYHLÁŠKA**

**Ministerstva školstva, výskumu, vývoja a mládeže Slovenskej republiky**

z ... 2025

**o spôsobe a postupe navrhovania členov Slovenskej komisie pre vedecké hodnosti a o evidencii dokumentácie súvisiacej s udeľovaním vedeckých hodností a** **pri uznávaní vedeckých hodností udelených v zahraničí**

Ministerstvo školstva, výskumu, vývoja a mládeže Slovenskej republiky podľa § 71 [zákona č. ... Z. z.](https://www.slov-lex.sk/ezbierky-fe/pravne-predpisy/SK/ZZ/2008/245/#paragraf-11.odsek-4) o výskume, vývoji a inováciách a o zmene a doplnení niektorých zákonov (ďalej len „zákon“) ustanovuje:

**§ 1**

**Spôsob a postup navrhovania členov Slovenskej komisie pre vedecké hodnosti**

1. Predseda Slovenskej komisie pre vedecké hodnosti (ďalej len „komisia pre vedecké hodnosti“)alebo ním poverený podpredseda komisie pre vedecké hodnosti môže na webovom sídle komisie pre vedecké hodnosti zverejniť výzvu na podávanie návrhov na vymenovanie člena komisie pre vedecké hodnosti pred skončením funkčného obdobia dosluhujúceho člena alebo dosluhujúcich členov komisie pre vedecké hodnosti alebo po predčasnom zániku členstva člena komisie pre vedecké hodnosti.
2. Návrh na vymenovanie člena komisie pre vedecké hodnosti obsahuje
3. označenie navrhujúcej právnickej osoby a podpis štatutárneho orgánu alebo inej osoby oprávnenej konať v mene navrhujúcej právnickej osoby,
4. meno, priezvisko, adresu trvalého alebo prechodného pobytu a rok narodenia navrhovaného kandidáta,
5. životopis vo formáte Europass navrhovaného kandidáta,
6. vymedzenie odborov  výskumu a vývoja, v ktorých navrhovaný kandidát vedecky pôsobí,
7. doklady o získaných tituloch a vedeckých hodnostiach navrhovaného kandidáta,
8. zoznam najvýznamnejších výstupov publikačnej činnosti alebo iných výstupov vedeckej činnosti a ohlasov na ne v štruktúre údajov ako sa vyžadujú od uchádzačov o udelenie vedeckej hodnosti podľa pravidiel udeľovania vedeckej hodnosti a dokladov o prípadných právach duševného vlastníctva vzniknutých v dôsledku vedeckej činnosti navrhovaného kandidáta,
9. výpis z registra trestov navrhovaného kandidáta nie starší ako tri mesiace a
10. písomný súhlas navrhovaného kandidáta so svojou kandidatúrou na člena komisie pre vedecké hodnosti.
11. Návrhy na vymenovanie člena komisie pre vedecké hodnosti sa podávajú v písomnej forme do podateľne Slovenskej akadémie vied. Ak bola zverejnená výzva na podávanie návrhov na vymenovanie člena komisie pre vedecké hodnosti, návrhy na vymenovanie člena komisie pre vedecké hodnosti sa podávajú vo forme, spôsobom, na adresu a v lehote podľa výzvy na podávanie návrhov na vymenovanie člena komisie pre vedecké hodnosti.
12. Predseda komisie pre vedecké hodnosti alebo ním poverený podpredseda komisie pre vedecké hodnosti zabezpečí doručenie návrhov na vymenovanie člena komisie pre vedecké hodnosti ministrovi školstva, výskumu, vývoja a mládeže Slovenskej republiky.

**§ 2**

**Evidovanie výstupov pri udeľovaní vedeckých hodnosti a pri uznávaní dokladov o vedeckej hodnosti vydaných v zahraničí**

1. Orgány rozhodujúce o udelení vedeckej hodnosti podľa § 67 ods. 4 zákona vedú evidenciu o vedeckých hodnostiach a čestných vedeckých hodnostiach, ktoré udelili.

(2) Komisia pre vedecké hodnosti vedie evidenciu o

a) obhajobách doktorských dizertačných prác na území Slovenskej republiky na základe oznámení predsedov komisií pre obhajoby (Príloha I),

b) udelených vedeckých hodnostiach na území Slovenskej republiky na základe oznámení orgánov rozhodujúcich o udelení vedeckej hodnosti podľa § 67 ods. 4 zákona (Príloha II),

c) vedeckých hodnostiach, ktoré boli udelené v inom štáte a boli uznané za rovnocenné s vedeckou hodnosťou podľa § 67 zákona,

d) vydaných diplomoch o udelení vedeckej hodnosti a o ich evidenčných číslach.

(3) Organizácia, pri ktorej pôsobí komisia pre obhajoby, uschováva po jednom výtlačku každej doktorskej dizertačnej práce a ďalší výtlačok zašle po udelení vedeckej hodnosti Univerzitnej knižnici v Bratislave, ktorá dizertáciu po bibliografickom spracovaní podľa jej obsahu buď uschová, alebo postúpi Centru vedecko-technických informácií Slovenskej republiky alebo Slovenskej ekonomickej knižnici Ekonomickej univerzity v Bratislave.

**§ 3**

**Účinnosť**

Táto vyhláška nadobúda účinnosť 1. januára 2026.